
Taktinių pirštinių techninė specifikacija

	Reikalavimo pavadinimas
	Reikalavimo apibūdinimas ir reikšmė

	1. Taktinių pirštinių pavadinimas ir modelis
	Tiekėjas privalo nurodyti tikslų pirštinių modelio pavadinimą.

	2. Taktinių pirštinių paskirtis
	Sukurta ir pagaminta specialiai pareigūnų rankų apsaugai nuo įbrėžimų, peilio įpjovimų ir kitų mechaninių sužalojimų užtikrinimui. 

	3. Spalva
	Juoda.

	4. Pirštinės ergonomika
	Turi būti prigludusi prie rankos, nevaržyti rankos ir pirštų judesių, netrukdyti paimti smulkių daiktų, vairuoti, naudoti spec. priemones, rankos mūvint pirštines neturi prakaituoti ar kaisti.

	5. Pirštų jautrumo užtikrinimas
	Pirštinių pirštų galiukų jutiklinio ekrano technologija. Delnuose ir apatinėje pirštų pusėje neturi būti detalių sujungimo siūlių, užtikrinant gerą lietimo jautrumą.  

	6. Pirštinių rankogalis
	Rankogalis turi būti elastingas, lankstus, gerai prigludęs prie riešo, pagamintas iš neopreno arba lygiavertės medžiagos.

	7. Pirštinių delnas
	Delnas turi būti pagamintas iš sintetinės odos.

	8. Delno apsauga
	Visas delnas, įskaitant visus pirštus, turi būti padengtas audiniu pirštinės viduje, kuris apsaugotų nuo įpjovimų. Sutvirtinta pirštų galiukų konstrukcija, užtikrinanti pirštų galiukų audinio stiprumą ir ilgaamžiškumą.

	9. Pirštinių ilgis
	Pirštinės turi būti iki riešo sąnario. 

	10. Suderinamumas su jutikliniu ekranu
	Rodomuoju (smiliaus) pirštu ir nykščiu turėtų būti įmanoma naudotis su talpiniais jutiklinio ekrano įrenginiais tiek kaire, tiek dešine ranka. Jutiklinio ekrano funkcijos medžiagos spalva turi atitikti juodos odos spalvą.

	11. Su jutikliniu ekranu suderinama medžiaga pirštų galiukuose
	Su jutikliniu ekranu suderinama medžiaga turi atitikti:
- dilinimas pagal EN 12947-2: Min 10 000 ciklų
- su danga, nepalaikančia degimo

	12. Pirštinių jautrumas pagal EN 21420 standartą arba lygiavertį standartą
	 Ne blogiau, kaip 4 lygis (6,5 mm strypas)

	13. Pirštinių dydžiai
	Mažiausiai 7 dydžiai (nuo 6 iki 12).


	14. Pirštinių dydžio žymėjimas 
	Kiekvienos pirštinės viduje turi būti etiketė su dydžiu.

	15. Pirštinių siūliniai sujungimai
	Siūlai turi būti juodos spalvos. Visos siūlės, jungiamosios detalės ir kiti elementai turi būti pagaminti taip, kad nebraižytų ir nespaustų pirštų ar rankos, nesukeltų nemalonių pojūčių mūvint pirštines.

	16. Pakavimas
	1. Permatomoje pakuotėje su daugkartiniu užsegimu/atsegimu. Gaminiai turi turėti išorinę etiketę, kurioje nurodyti tiekėjo pavadinimas, pilnas gaminio pavadinimas, dydis. Etiketė gali būti priklijuota ant pirštinių pakuotės.
2. Maišeliai su gaminiais turi būti supakuoti į kartonines dėžes (svoris ne daugiau 10 kg). Ant dėžės turi būti nurodyta dėžėje esančių gaminių (prekių) pavadinimas, dydis, kiekis, gamintojas.

	17. Garantija
	Ne mažiau kaip 12 mėnesių nuo eksploatacijos pradžios.




 Aplinkosauginiai reikalavimai (sutarties vykdymo sąlyga)
Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ (toliau – Tvarkos aprašas) 4.4.4.1. papunkčiu nustatomi šie aplinkos apsaugos reikalavimai:
1. pirminės ir antrinės prekių pakuotės turi būti pakuojamos į perdirbamąsias pakuotes pagal Lietuvos Respublikos mokesčio už aplinkos teršimą įstatymo nuostatas. Tiekėjas patiekdamas prekes pirkėjui, pateikia prekės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už sutarties vykdymą pirkėjo paskirtas atsakingas asmuo patikrina tiekėjo pateiktus įrodymus dėl šiame punkte nustatytų reikalavimų laikymosi. Nustačius, kad tiekėjas šiame punkte nustatytų reikalavimų nesilaiko, už sutarties vykdymą pirkėjo paskirtas atsakingas asmuo turi teisę prekių nepriimti ir laikyti, kad prekės turi trūkumų, kuriuos tiekėjas privalo ištaisyti, kitu atveju tiekėjui taikoma 100 (vieno šimto) Eur bauda;
2. tiekėjas privalo prekes atvežti ne kelių eismo piko valandomis, pirmadieniais – ketvirtadieniais nuo 09.30 val. iki 12.00 val. arba nuo 12.45 val. iki 16.00 val., penktadieniais ir švenčių dienų išvakarėse nuo 09.30 val. iki 12.00 val. arba nuo 12.45 val. iki 14.00 val. Už sutarties vykdymą pirkėjo paskirtas atsakingas asmuo priimdamas prekes fiziškai įsitikina, ar tiekėjas prekes pristatė ne kelių eismo piko valandomis. Nustačius, kad tiekėjas šiame punkte nustatyto reikalavimo nesilaiko, tiekėjui taikoma 100 (vieno šimto) Eur bauda.

